
Antiqui  Ligaturae  usus  haud  penitus  erant 
ignari.  Galenus  et  Celsus  mentionem  de  iis, 
ad  sanguinem,  ex  arteriis  vulneratis,  faciunt, 
prohibendam.  Sed  Parrk  inter  primos,  qui, 
amputatione  facta,  ad  vasa  liganda  eam  adhibu- 
erunt, jure  habetur.  Hodiernis  autem  tempori- 
bus, nulla  res  chirurgorum  attentionem  excita- 
vit magis  ea  quam  nunc  in  animo  est  brevissime 
tractare.  In  conditione  hujus  partis  chirurgicae 
perfecta,  (ad  quam  experimenta  et  Jones,  et  Tra- 
vers,  et  Lawrence,  tam  eximie  contulerunt,  pro- 

movendam,)  pro  regula  habendum  est,  ut,  quan- 
docunque  arteriae  magnae  vulnerentur,  medi- 
camenta styptica  minime  utantur  oportet ; sed 
ilico  confugiendum  est  ad  ligaturam,  quippe 
quae,  quum  rite  et  apte  applicata,  omnium 
methodorum  haud  dubie  non  modo  simplicissima 
sed  tutissima. 

Apud  majores  nostros,  effectus  ligaturarum 
ad  duorum  arteriae  laterum  approximationem 
tantum  pertinere,  atque  deletionem  ejusdem 
cavitatis  per  adhaesionem  factam  esse,  pro  ex- 
plorato habebatur.  Sed  nunc  dierum  ad  hanc 
sententiam,  manibus  pedibusque,  a paucissimis 
disceditur.  Per  multa  experimenta  compertum 
est,  applicationem  ligaturae  ad  arteriam  rite  et 
aptissime  adhibitae  operationem  esse  in  eandem 
penitus  distinctam,  cui  effectus  praesentes  sunt 
divisio  tunicarum,  tum  internarum,  tum  media- 
rum, perfecta,  superficiei  vulneratae  appositio, 
aeque  ac  sanguinis  circuitus  per  ejus  canalem 
interpellatio.* 


* Vi«le  Jones  on  Hemorrhage,  p.  159. 

Sanguis  prope  ad  arteriam  extremam,  plus 
minusve  quietus,  coagulat.  Coagulum  perexi- 
guum ab  initio  est ; sed  coagulationibus  sequen- 
tibus, usque  ad  ramum  primum  collateralem  au- 
gescit ; atque  ideo,  basi  ejus  versus  arteriam  ex- 
tremam existente,  ea  de  causa,  conice  exprimitur. 

Sed  formatio  hujus  coaguli  parum  interest. 
Nam  haud  ita  multo  post  ligatura  adbibita,  pars 
arteriae  extrema  inflammari  incipit ; atque  lym- 
phae fit  ex  tunicis  internis  divisis  effusio,  quae 
partem  tubi  imam  occludit ; et  quae  matricem 
vasis  a superficie  laesa  porrigentibus,  ac  cana- 
lis latera  ex  adverso,  eo  situ,  conjungentibus, 
praebet.  Eodem  tempore  haud  parum  lymphae, 
inter  tunicas  arteriae  partesque  ejus  extremita- 
tem circumjacentes,  effunditur ; quippe  quod  vasi 

/ 

auctum  novumque  praebet  auxilium.  Ligatura 
necem  ei  tunicae  externae  parti  cui  proxime  con- 
tigit affert,  atque  brevi  post  tempore  crustis  per 
ulcerationem  delapsis  ligatura  dejicitur.  San- 
guinis coagulum  paucis  diebus  absorbetur ; at- 
que ea  vasis  pars,  quae  inter  ligaturam  ramum- 
que primum  collateralem  est,  contractionem  ob- 

literationemque  per  gradum  subit,  atque  in  fi- 
bram ad  extremum  redigitur.* 

Haec  historia  modi,  quo  ligatura  arteriae  de- 
letionem efficit,  necessitudinem  plane  demon- 
strat processui  adhaerenti  in  vase  progrediente 
favendi,  omnibus  rebus  a similitudine  exempli 
ad  vulnera  simplicia  generalia  indicatis.  Faci- 
litas qua  superficies  nuperrime  cicatrizata  divel- 
latur, satis  superque  demonstrat,  quam  facile 
pars  tenuiter  adhaerens  apud  arteriam  imam  li- 
gatam divellatur  ; atque,  rebus  ita  sese  habenti- 
bus, maximi  momenti  procul  dubio  est  ut  quiete 
perfecta  gaudeat  aeger. 

Omni  in  exemplo  quo  arteria,  magnitudine 
idonea  ad  haemorrhagiam  vel  magnam  vel  peri- 
culosam praebendam,  divisa  est,  quaeque  vasis  pars 
extrema,  ad  vulnus  quam  proxime,  ligetur  opor- 
tet. Necessitudo  ligaturae  ad  utram  que  arteriae 
divisae  finem  adhibendae,  quum  cogitetur  anasta- 
moses  inter  arterias  tam  frequentes  et  tam  mag- 
nas valere,  ut  parum  abest,  quin  sanguinis  flu- 


* Vide  Jones  on  Hemorrhage,  p.  IfiS. 

men  per  inferiorem  vasis  vulnerati  partem,  ad 
haemorrhagiam  non  modo  magnam,  sed  etiam 
lethalern,  creandam,  satis  superque  idoneum,  sup- 
peditant, patet.  Dom.  Hodgson  suo  in  tractatu 
de  arteriis  eximio,  maximi  pretii,  historiam  in 
lucem  edidit  aegri  qui  sanguine  ex  arteriae  bra- 
chialis divisae  extremitate  inferiore  nimis  fluente 
mortem  obiit.  Et  quum  res  ita  sese  habent, 
mos  utrasque  arteriarum  extremitates,  in  punc- 
turis quoque,  ligandi,  ligatura  alia,  supra  orifi- 
cium vulneratum,  alia  autem  infra,  ni  fallor,  et 
arcte  et  rite,  sit  servandus. 

Consuetudo  trunci  arteriae  vulneratae  ligan- 
di, a chirurgis  quibusdam  admodum  laudata,  in 
membri  parte  qua  arteria  in  conspectum  veniret, 
facilitate  extremitates  arteriarum  fluentium  sal- 
vas praestandi,  vix,  ac  ne  vix  quidem,  in  mani- 
bus existente,  injuste  infertur,  ex  rei  scientia, 
quod  ligatura  procul  ab  aneurismatis  sede  facta, 
identidem  aneurisma  ipsum  curabit.  Sed  con- 
ditionis membri,  tali  operatione  peracta,  peritia 
plenior,  aeque  ac  scientia  modi  quo  aneurisma, 
hodiernis  artibus  adhibitis,  sanatur,  hanc  rem 


6 


DE  ARTERIARUM  LIGATURA. 


inutilem  plane  demonstrat ; nec  non  manifestum 
arteriae  vulneratae  ita  tractandae  reddit  pericu- 
lum.* Exempla  nihilominus  identidem  eveniunt, 
in  quibus  arteriam  ad  partem  vulneratam,  sicut 
in  pedibus  manibusve,  haud  nostrum  est  ligare. 
Talibus  in  rebus  quum  minuatur  sanguinis  pro- 
fusio per  ligaturam  procul  a vulnere  trunco  pri- 
mario superius  adhibitam,  haemorrhagia  e ramo 
remoto  interdum  premendo  impedienda  sit ; 
quippe  quod,  priusquam  sanguinis  impetus  ad 
partem  prohibeatur,  prorsus  esset  inaue. 

Doctori  Monro  secundo  nuper  defuncto  cujus 
fama  “ vigebit  memoria  seculorum  omnium  ; 
quam  posteritas  alet,  quam  ipsa  aeternitas  sem- 
per  tuebitur Monro,  qui  esset  talis,  tum  in- 
genii dotibus,  tum  virtutibus  innumeris,  cum 
medicae  artis  peritia,  ut  suas  laudes  obscuratura 
nulla  unquam  oblivio,  pro  modo  ligaturae  adhi- 
bendae et  novo  et  utili ; nempe  nil  nisi  arteriam 
ipsam,  tum  vagina  ejus,  tum  partibus  circum- 
jacentibus minime  inclusis,  amplectendo  arctis- 


* Vide  Hodgson  on  thc  arteries,  p.  471- 


DE  ARTERIARUM  LIGATURA. 


7 


sime,  devincimur.  Quum  partes  vicinae  ligatura, 
qua  arteria  ligatur,  teneantur,  vim,  ad  tunicas 
arteriae  internas  dividendas  necessariam,  diffi- 
cile est  cognoscere.  Partibus  proximis  ligatura 
inclusis  procul  dubio  aegroto  maximus  est  dolor. 
Hoc  accidebat,  ligatura  ipsa,  quum  primum  res 
inter  eandem  aut  crustas  abjiciant  aut  ulcera 
faciant,  laxari  est  proclivis.  Ex  rebus  jam  dic- 
tis ligatura  in  arteriam  quam  maxime  extraneis 
nudatam,  sed  in  vasis  partem  res  vicinas  con- 
jungentem, fiat  oportet,  nemini  latet. 

Quum  in  arteriam,  ejusdem  securae  praes- 
tandae causa,  incisionem  facere  necesse  sit,  Hom. 
Hodgson,  morem  cultri,  cum  primum  integu- 
menta dividantur,  abjiciendi,  ac  arteriae,  partibus, 
vel  digito  vel  aliquo  instrumento  obtuso,  lace- 
randis, quaerendae,  rem  a quibusdam  auctoribus 
systematis  laudatam,  jure  condemnat.  Vulnus 
ita  factum  per  modum  a chirurgis  et  technice  et 
eleganter  “ tlie  first  intention”  expressum  cu- 
ratum iri  vix,  ac  ne  vix  quidem,  speretur,  quippe 
quae  res  maximi,  operatione  peracta,  est  mo- 
menti. Integumenta  aeque  ac  membrana  ccllu- 

losa,  per  cultrum  dividantur,  donec  arteriae 
vagina  in  conspectum  veniret,  quae  haud  aliter 
plerumque  aperiatur,  oportet.  Ligaturam  sub- 
ter arteriam,  per  acum  aneurismalem,  qui  per 
membranam  cellulosam,  vas  vaginae  ilico  con- 
jungentem, transit,  procul  dubio  pervehi  fas  est. 
Mos  quoque  digitum  subter  arteriam  ferendi, 
ac  eandem  a partibus  ejus  contiguis  separandi, 
non  solum  inutilis  sed  periculosus  habeatur. 

Joannes  Hunter  et  chirurgi  eum  sequentes 
qui  operationem  pro  aneurismate  peragebant,  li- 
gaturam vi  tantum  ad  latera  arteriae  conjun- 
genda necessaria  adhibere  solebant.  Metus 
vasis  tunicas  secandi  prae  omnibus  pollebat. 
Huic  accidebat  ulcerationis  accelerandae  ac  liga- 
turae abjiciendae  timor.  Has  res  autem  hodier- 
nis temporibus  nec  expectandas,  nec  metuendas, 
satis  superque  est  compertum.  E contrario,  li- 
gaturae, nec  securitate,  nec  effectu,  nisi  et  tu- 
nicae mediae  et  internae  secentur  ; quippe  quae 
res,  sine  periculum  externe  inferendo,  ligatura 
qualicunque  modo  adhibita,  fit,  potiuntur.  Ulce- 
rationis remoratio,  ligatura  suo  officio  et  rite  et 

sedulo  functa,  non  modo  inutilis  videtur,  sed 
periculosa  ; nam  metum  secundae,  ni  fallor,  ad- 
auget haemorrhagiae.  Rebus  igitur  sese  ha- 
bentibus, ligaturam  quam  arctissime  facere,  ut 
tunica  tum  interna  tum  media  penitus  divide- 
retur, atque  ut  dejectio  ejus,  nam  ligatura  te- 
nuissima arteriam  sanam  haud  nostrum  est  se- 
care, omnino  prohibeatur,  est  par.* 

Ligaturae,  ab  arteria  extrema,  delapsio  haud 
raro  occurrit.  Sed  haec  res,  vel  ob  ligaturam 
haud  dextere  factam,  quod  arteriam  apte  et  arc- 
te ligari  prohibuit,  vel  ob  ejusdem  laxitatem  ni- 
miam, Jones  judice,  evenit.  Ligatura,  si  satis 
arcte  ligata,  tunicam  externam,  tunicae  et  inter- 
nae et  mediae  divisione,  in  stria  reddit  denticu- 
latam ; ita  sedem  valde  firmam  obtinet,  et  a va- 
sis fine,  per  sanguinis  circumeuntis  impetum, 
haud  facile  objicitur.  Consilium  igitur  unam 
ligatura^  finem  acu  per  arteriam  ultra  partem 
qua  stringitur,  atque  eandem,  eo  in  situ,  per  no- 
dum retinendi,  videtur  supervacaneum.  Liga- 
tura apte  adhibita,  haud  facile  abjici  potest ; sin 


* 


Vide  Hodgson’s  “ Treatise  on  the  arteries,"  p.  225. 

autem  laxe  ligata,  liaud  parum  abest,  quin  dela- 
batur quanquam  ita  cautissime  provideatur. 

Modus,  a Dom.  Abernetliy,  duas  ligaturas 
arteria  dandi,  parte  ejusdem  interveniente  divi- 
sa, fuit  inductus.  . Haemorrhagiae  frequentia 
post  operationem  pro  aneurismate  peractam,  cum 
inopia  ejusdem  comparata,  amputatione  facta, 
huic  modo  venit  auxilio.  Retractionem,  quae, 
rebus  ita  sese  habentibus,  fit,  singulas  vasis  fines 
eadem  in  conditione  retenturam  esse,  ac  arte- 
riae extremitas  in  membri  superficiem  excisi  ha- 
beatur, persuasum  erat.*  Distantia  inter  ar- 
teriam singulis  ligaturis  ligatam,  ac  duabus, 
parte  media  divisa,  circumcinctam,  Jones  judice, 
haud  tanta  est.  Commodum  enim  magnum  de 
arteriae  inter  membranam  cellulosam  retractione 
divisae,  pendens  per  profusionem  lymphae  et 
magnam  et  subitam,  arteria  haud  divisa,  ad  par- 
tem ligatam  factam,  quae  arteriam  partibus  cir- 
cumjacentibus accurate  tenet  ac  iis  eandem  co- 
alescit, compensatur.  Utilitatem  vasis  relaxa- 
tione praebitam,  quae  ex  ejusdem  divisione  oria- 


* Vide  Jones  011  Hemorrhage,  p.  176. 

tur,  plerisque  in  rebus,  per  membrum  flecten- 
dum, atque  ita  servandum,  capere  est  nostrum. 
Nihilominus  unius  consilii  maximi  momenti, 
per  arteriam  dividendum,  quod  partibus  conti- 
guis quam  proxime  strictum  est,  haud  dubie 
sumus  compotes.  Sed  idem  fructus,  arteriam 
haud  divisam,  partibus  vicinis,  apud  finem  cor- 
di proximam,  arcte  ligando,  carperetur.  Liga- 
turae singulae,  imo  in  vulnere,  minorem  in  sup- 
purationem proclivitatem,  ac  facultatem  sinus 
faciendi  praebebunt  minorem,  quam  duae.  Ex- 
perientia unius  ligaturae  securitatem  adhiben- 
dae verissime  docuit ; atque  haec  res,  apud  ope- 
rantes, nostra  in  regione,  peritissimos,  admodum 
in  usu  est. 

Ligaturae  ex  arteriis  maximis  citra  men- 
sem dimidiatam,  atque  ex  iis  media  magnitu- 
dine gaudentibus,  citra  diem  sextam  vel  septi- 
mam, plerumque  dilabuntur.  Ut  ligaturae  quam 
primum  separentur,  ni  fallor,  optandum  est.  Ni- 
hilominus, cura  summa,  in  hac  re  acceleranda, 
adhibeatur  oportet.  Impetus  haud  idonei,  ad 
ligaturarum  procidentiam,  fines  suas  vel  torquen- 

do,  vel  tractitando,  promovendam,  ut  prius  re- 
moveantur quam  vase  in  extremo  adhaesio  ad 
resistendum  sanguinem  circumfluentem  satis 
sit  firma,  faciant.  Memoria  quoque  tenendum 
est,  ut  vis  sanatationem  omnino  prohibeat  ob- 
lata. 

Priusquam  dissertatio  Doctoris  Jones  in  lu- 
cem proferebatur,  ligaturae  neque  forma  neque 
magnitudo  studia  hominum  satis  occupaverat. 
Sed  hic  auctor  celeberrimus,  ut  a Dom.  Law- 
rence  jure  observatur,  filorum  crassorum,  taeni- 
arum latarum,  ligaturarum  subsidiariarum,  an- 
glice  “reserve  ligatures,”  usum  misit  in  exilium. 
Suberis  ac  ligni  cylindros,  penicillos  linteos  quo- 
que, fudit  et  fugavit.  Omnes  liae  res  ad  sangui- 
nis fluxum  cohibendum  adhibitae  eundem  ma- 
gis promovit  quam  coercuit.  Usus  ligaturae 
igitur,  modo  per  nostram  naturae  rerum  scien- 
tiam laudato,  jure  habeatur  perfectus.  Arteri- 
am, quippe  quae  plicis  corrugationibusque  ver- 
satur, ligatura  lata  et  laevi  ligare  vix  ac  ne  vix 
quidem  nostrum  est.  Arteria  vulnere  obtuso  ir- 
regulari, in  tunica  ejus,  tum  interna,  tum  media, 

laborare  est  proclivis.  Quanquam  vulnus  tale 
sese,  rebus  ita  sese  habentibus,  conjungat,  nihil- 
ominus, ligatura  ita  facta,  eam  tunicae  externae 
partem,  quae  supra  cicatricem  nuper  factam  est, 
obtegat ; et  quum  eadem  exulcerationem  per 
tunicam  externam  creavit,  iisdem  effectibus  in 
partes  proxime  conjunctas  gaudebit,  atque  hinc 
oritur  haemorrhagia  secunda.  Cum  ligaturae 
forma  est  irregularis,  eadem  tunicas  arteriae  in- 
ternas aliis  in  partibus  ac  in  aliis  magis  scindere 
est  proclivis.*  Ex  rebus  supra  dictis,  ligaturis, 
teretibus  singulis,  sericis,  firmis,  tunicas  arteriae 
internas  scindendi,  nec  non  inflammationi  adhae- 
sivae favendi,  facultatem  esse  summam  videtur. 

Inter  experimenta,  ut  se  certiorem  de  modo 
operandi  ligaturis  proprio  faceret,  gerenda,  Doc- 
tor  Jones,  rem,  quae  spem  intulit  benificium 
operationi  pro  aneurismate  summum  afferendi, 
notavit.  Effusionem,  a vulnere  per  ligaturam 
facto,  si  e vestigio  removeretur,  ad  canalem  ar- 
teriae occludendam,  satis  esse  comperit.  Nihil- 


* Vide  Jones  on  Hemorrliage,  p.  ifiO. 

ominus  lugendum  est,  ut  in  tentaminibus  innu- 
meris a Domino  A.  C.  Hutchinson  factis  in  qui- 
bus liocce  experimentum  in  arterias  canum  bra- 
chiales fuit  saepissime  et  cautissime  repetitum, 
duobus  tantum,  cavitatis  hujus  vasis  contigit  de- 
letio. Ut  hocce  experimentum  bene  se  vertat, 
necessarium  videtur,  ut  latera  vasis  vulnerati 
contraria  in  contactu  tenerentur,  donec,  ad  vim 
sanguinis  per  tubum  transeuntis  resistendum, 
satis  firma  et  valida  fiet  adhaesio.  Ad  hanc 
rem  probandum  Dom.Travers  experimenta  plu- 
rima fecit,  per  quae  pro  certo  compertum  est, 
ut  si  ligatura  in  equi  etiam  carotidem  horas 
sex,  vel  duas,  ne  quidem  unam,  maneret,  ad- 
haesionem canalis  deletionem  efficere  pollere. 

Eandem  rem  in  arterias  corporis  humani  ob- 
tentum iri,  spem  fovere  est  par.  Sed  per  expe- 
rimenta plurima  pro  certo,  ligaturam  temporari- 
am arteriis  humanis  quam  in  brutalibus  minus 
feliciter  venire,  probatur.  Dom.  Travers,  in  dua- 
bus pro  aneurismate  operationibus,  hujus  liga- 
turae temporariae  confugit  ad  usum.  Primo  in 
exemplo,  stringebatur  arteria  brachialis,  ligatu- 

ra  horis  quinquaginta  post  applicationem  remo- 
ta, atque  operatio  felicissime  evenit.  In  tenta- 
mine secundo,  arteria  femoralis  ligabatur,  et  li- 
gatura, viginti  horis  elapsis,  quoque  removebatur. 
Paucissimis  autem  horis  postea  pulsationes  in 
tumore  redierunt ; arteria  inter  mensem  frustra 
premebatur ; atque  eadem  per  ligaturam  iterum 
praestabatur  salva.  Res  deinde  sese  optime 
verterunt,  atque  votis  medici  celeberrimi  plene 
responderunt. 

De  exemplo  posteriore  supra  dicto  verbis  hu- 
juscemodi a Dom.  Travers  ita  observatur:  “ It 
is  scarcely  necessary  for  me  to  add  to  the  narra- 
tion  of  this  case,  my  determination  to  relinquish 
the  use  of  the  temporary  ligature.  I should  re- 
gret  to  hear  of  a repetition  of  the  experiment, 
being  unable,  upon  reflection,  to  discover  a sin- 
gle  circumstance  tending  in  any  degree  to  im- 
peach  its  accuracy.”* 

Conjunctio  adhaesiva,  re  extranea  in  vulnere 
occlusa,  multo  antequam  suppurare  coeptum 


* Vide  Med.  Chi.  Trans,  rol.  9,  p.  4-15. 

est,  prohibetur.  Suppuratio,  ligatura  etiam 
horis  paucissimis  postea  remota,  ac  si  sua  sponte 
abjici  permittitur,  haud  minus  certe  sequetur. 
Processus  granulans,  interruptione  ab  initio  fac- 
ta, consilio  rei  sanationem  prohibentis  remo- 
vendae, languidius  geritur  quam  si  impedimen- 
tum, nulla  re  adhibita  ut  abjiciatur,  omnino 
traditur  naturae.  Ex  rebus  supra  dictis  igitur 
infertur,  Theoria,  quae  per  ligaturam  tempore 
praescripto  removendam  commodum  duplex 
liocce  optandum,  nempe  curationem  et  celerio- 
rem et  certiorem,  sibi  ita  promittit,  utrisque  in 
his  rebus,  eorpore  humano  experientia  docente, 
deficiat  oportet. 

Utilitas  maxima  qua  ligatura  hodiernis  tem- 
poribus potita  est,  haud  dubie  ea  peculiaritas  est 
a Dom.  Lawrence  tantopere  laudata.  De  vasis 
stringendis,  ligaturis  tenuissimis  sericis,  atque 
nodi  fines  utrasque,  quam  proxime,  ut  omnia 
praestentur  salva,  secando,  constat.  Materies 
ad  quantitatem  minimam  e qua  laqueus  vas  cir- 
cumeuns  et  nodus  quo  laqueus  tenetur  constant, 
redigitur  extranea.  Genus  Fili,  “ Dentists’ 

Silk”  vulgo  appellatum,  quia  eidem,  pro  tenui- 
tudine,  summa  est  firmitudo ; huic  usui  optime 
inservit.  Filo  tenui,  per  nomen  anglicum  “twist5- 
cognito,  et  in  tabernis  vendito,  pro  operationi- 
bus chirurgicis  satis  est  firmitudinis,  et  laqueus 
■ ejusdem  cum  nodo  ultra  partem  grani  quadra- 
gesimam pondere  haud  porrigeret.  Laqueus  et 
nodus  fili  crassissimi  a Dom.  Lawrence  adhibiti 
grani  partem  vigesimam,  tenuissimi,  autem, 
centesimam,  aequabant.* 

A Dom.  Lawrence  omnem  ejus  experientiam 
eo  redire  observatur.  Ut  hic  modus,  tum  irrita- 
tione et  inflammatione  minuenda,  cum  curatione 
simpliciore  reddenda,  et  solatio  aegroti,  et  chi- 
rurgi commodo  inserviat.  Causam  neque  ullis 
rebus  malis,  neque  exitui  inexpectato  et  ingrato, 
omnibus  in  exemplis  sub  conspectum  ejus  ve- 
nientibus, unquam  praebuit.f 

Quanquam,  Dom.  Gutherie,  et  alii  quidam, 


* Vide  Med.  Clii.  Trans,  vol.  6,  p.  163. 
t Vide  Med.  Chi.  Trans,  vol.  8,  p.  491. 

hunc  modum  arterias  ligandi  accusarunt ; nihil- 
ominus, opinio  chirurgorum,  qui  hunc  modum 
coluerunt  et  exercuerunt,  generalis,  eundem  lau- 
dibus summis  suadet. 

